b"\n_START_ARTICLE_\nAd\xc5\xbeib\n_START_SECTION_\nIme\n_START_PARAGRAPH_\nAd\xc5\xbeib je dobro potrjen z arheolo\xc5\xa1kimi najdbami. Njegovo ime se pojavlja v napisih na posodi iz skrilavca, alabastra, bre\xc4\x8de in marmorja. Ohranjeno je tudi na slonoko\xc5\xa1\xc4\x8denih etiketah in zemljenih pe\xc4\x8datih vr\xc4\x8dev. Predmeti z njegovim imenon izvirjajo iz Abida in Sakare.\n_START_SECTION_\nDru\xc5\xbeina\n_START_PARAGRAPH_\nAd\xc5\xbeibova dru\xc5\xbeina je samo delno raziskana. Star\xc5\xa1a nista znana, \xc4\x8deprav se domneva, da bi njegov o\xc4\x8de lahko bil njegov predhodnik, kralj Den. Poro\xc4\x8den je bil morda z \xc5\xbeensko z imenom Betrest. Na Kamnu iz Palerma je opisana kot mati Ad\xc5\xbeibovega naslednika, kralja Semerketa, vendar nekateri dokazi sa to \xc5\xa1e niso potrjeni. Pri\xc4\x8dakovali bi, da je imel sinove in h\xc4\x8dere, venda se njihova imena niso ohranila. Kandidat za morebitnega \xc4\x8dlana njegove dru\xc5\xbeinske linije je njegov naslednik Semerket.\n_START_SECTION_\nVladanje\n_START_PARAGRAPH_\nArheolo\xc5\xa1ke najdbe ka\xc5\xbeejo, da je Ad\xc5\xbeib uvedel nov kraljevski naslov Nebuy, ki je bil nekak\xc5\xa1no dopolnilo k naslovu Nisut-Bity. Naslov Nebuy se je pisal s podvojenim znakom sokola na kratkem praporu. Pomenil je \xc2\xbbdva gospodarja\xc2\xab - bo\xc5\xbeanska dr\xc5\xbeavna zavetnika Hora in Seta in hkrati simboliziral Gornji in Spodnji Egipt. Domneva se, da je Ad\xc5\xbeib z rabo tega naslova legitimiral svojo kraljevsko oblast._NEWLINE_Glinasti pe\xc4\x8dati ka\xc5\xbeejo, da je ustanovil trdnjavo Hor nebw-khet  (Hor, zlato bo\xc5\xbeanske skupnosti) in kraljevo rezicenco Hor seba-khet (Hor, zvezda bo\xc5\xbeanske skupnosti). Napisi na kamnitih posodah ka\xc5\xbeejo, da so med njegovo vladavino postavili nenavadno veliko kultnih kraljevih kipov z njegovimi kraljevskimi insignijami._NEWLINE_Napisi na kamnitih posodah pri\xc4\x8dajo, da je Ad\xc5\xbeib proslavljal prvi in celo drugi Hab set (praznik repa, obletnica vladanja), ki se je proslavljal prvi\xc4\x8d po trideset letih vladanja, potem pa vsako tretje ali \xc4\x8detrto leto. Nedavne raziskave so pokazale, da vsi predmeti, na katerih sta bila skupaj omenjena Heb set in Ad\xc5\xbeib, izvirajo iz Denove grobnice, kar ka\xc5\xbee, da je Ad\xc5\xbeib Denovo ime preprosto zamenjal s svojim. Egiptologi in zgodovinarji imajo tatvino za dokaz, da Ad\xc5\xbeib nikoli ni praznoval Heb seda, ker je vladal premalo \xc4\x8dasa. Egiptologi, med njimi tudi  Nicolas Grimal in Wolfgang Helck, domnevajo, da je bil Ad\xc5\xbeib kot Denov sin in zakonit dedi\xc4\x8d prestola ob prihodu na oblast morda precej v letih. Helck razen tega omenja nenavadnen pojav, da je na vseh Ad\xc5\xbeibovih slikah Heb seda simbol Qesen (nadloga, razdejanje), napisan na stopnicah paviljona. Ad\xc5\xbeibova vladavina se je morda kon\xc4\x8dala nasilno.\n_START_SECTION_\nGrob\n_START_PARAGRAPH_\nAd\xc5\xbeib je bil pokopan v grobnici X na pokopali\xc5\xa1\xc4\x8du Umm el-Qa'ab v Abidu. Grobnica je dolga 16,4 m in \xc5\xa1iroka 9,0 m in je najmanj\xc5\xa1a od vseh kraljevih grobnic na tem pokopali\xc5\xa1\xc4\x8du. Vanjo vodi stopni\xc5\xa1\xc4\x8de z vzhodne strani grobnice. Pogrebna soba je obdana s 64 stranskimi grobnicami in z zidom razdeljena na dva prostora.  Zgleda, da so do konca Prve dinastije na kraljevem pogrebu \xc4\x8dlani njegove dru\xc5\xbeine in dvorjani naredili samomor (ali bili ubiti) in bili pokopani skupaj s kraljem."